Uz 14.05.2019. MK prot. Nr. 24 15. § (TA-660)

**Valsts kancelejai**

*Par Ministru kabineta sēdes protokollēmuma projekta "Par Ministru kabineta 2019. gada 14. maija sēdes protokollēmuma (protokols Nr. 24 15. §) "Likumprojekts "Privāto pensiju fondu likums"" 4. punktā noteiktā uzdevuma izpildi" iesniegšanu*

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 164.4. apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu "Par Ministru kabineta 2019. gada 14. maija sēdes protokollēmuma (protokols Nr. 24 15. §) "Likumprojekts "Privāto pensiju fondu likums"" 4. punktā noteiktā uzdevuma izpildi" (turpmāk – protokollēmuma projekts):

|  |  |  |
| --- | --- | --- |
| 1. | Iesniegšanas pamatojums | Ministru kabineta 2019. gada 14. maija sēdes protokollēmuma (protokols Nr. 24 15. §) "Likumprojekts "Privāto pensiju fondu likums"" 4. punktā noteikts uzdevums līdz 2019. gada 31. decembrim Tieslietu ministrijai savas kompetences ietvaros kā administratīvo tiesību politikas veidotājai un Finanšu ministrijai kā finanšu politikas veidotājai, un institūcijām, kurām ir tiesības piemērot administratīvajai atbildībai līdzīgus piespiedu ietekmēšanas līdzekļus (turpmāk – administratīvās sankcijas), izvērtēt šādu piespiedu ietekmēšanas līdzekļu nepieciešamību un to piemērošanas procesu. |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73.1. apakšpunktu protokollēmuma projekts nav izsludināms Valsts sekretāru sanāksmē. |
| 3. | Informācija par saskaņojumiem | Protokollēmuma projekts neparedz uzdevumus citām ministrijām un institūcijām, kā arī neskar to kompetenci.  |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Tieslietu politika. |
| 6. | Atbildīgā amatpersona | Tieslietu ministrijas Valststiesību departamenta direktora p. i. Sandra Vīgante |
| 7. | Uzaicināmās personas | Tieslietu ministrijas valsts sekretāra vietniece tiesību politikas jautājumos Laila Medina. |
| 8. | Projekta ierobežotas pieejamības statuss | Nav noteikts ierobežotas informācijas statuss. |
| 9. | Cita informācija | Lai izvērtētu administratīvo sankciju piemērošanas praksi, Tieslietu ministrija 2019. gada 7. jūnijā lūdza Finanšu un kapitāla tirgus komisijai, Valsts ieņēmumu dienestam un Sabiedrisko pakalpojumu regulēšanas komisijai nosūtīt pseidonimizētu lēmumu kopijas par soda naudas vai cita administratīvajai atbildībai līdzīga piespiedu ietekmēšanas līdzekļa piemērošanu.2019. gada 12. jūlijā Tieslietu ministrija nosūtīja vēstuli Finanšu un kapitāla tirgus komisijai, Izložu un azartspēļu uzraudzības inspekcijai, Konkurences padomei, Nacionālajai elektronisko plašsaziņas līdzekļu padomei, Patērētāju tiesību aizsardzības centram, Sabiedrisko pakalpojumu regulēšanas komisijai un Valsts ieņēmumu dienestam, lūdzot atbildēt uz jautājumiem par administratīvo sankciju normatīvo regulējumu attiecīgajā jomā un piemērošanas praksi, kā arī iespējamību administratīvās sankcijas piemērot Administratīvās atbildības likumā paredzētajā kārtībā.Lai pārrunātu administratīvo sankciju piemērošanas būtiskākos jautājumus, turpmāku tiesību politikas attīstību un pilnvērtīgāk iepazītos ar administratīvo sankciju piemērošanas praksi, Tieslietu ministrija 2019. gada 1. novembrī organizēja sanāksmi, kurā piedalījās gan iepriekšminēto institūciju pārstāvji, gan arī Administratīvās rajona tiesas, Augstākās tiesas Senāta Administratīvo lietu departamenta, Tiesībsarga biroja, Finanšu ministrijas un Latvijas Bankas pārstāvji.Izvērtējot saņemto informāciju un uzklausot institūciju viedokļus, Tieslietu ministrija secina, ka praksē administratīvo sankciju piemērošana administratīvajā procesā šobrīd ir atkarīga no vispārējo tiesību principu piemērošanas, modificējot rakstītās tiesību normas vai aizpildot to robus. Vienlaikus administratīvo sankciju normatīvais regulējums un tā piemērošana ir saistīta ar vairākām konceptuālām problēmām, piemēram:1. Nav precīzi skaidrs, kādi ietekmēšanas līdzekļi atbilst administratīvo sankciju jeb administratīvajai atbildībai līdzīgu piespiedu ietekmēšanas līdzekļu pazīmēm un kādas ir šīs pazīmes. Tam ir būtiska nozīme, lai nodrošinātu personas pamattiesību ievērošanu, tostarp ievērotu dubultās sodīšanas nepieļaujamības principu.2. Administratīvo sankciju regulējuma neatbilstība administratīvās atbildības sistēmai. Lai arī administratīvos sodus un administratīvās sankcijas piemēro valsts pārvaldes institūcijas par tiesību normu pārkāpumiem un ir nepieciešams ievērot līdzvērtīgus krimināltiesiska rakstura lietām raksturīgus principus, pastāv atšķirīgs materiālais un procesuālais regulējums. 3. Administratīvā procesa piemērotība valsts pārvaldes sodošās funkcijas īstenošanai (piemēram, sadarbības pienākums, objektīvās izmeklēšanas princips, detalizēta procesuālā regulējuma neesība procesam iestādē, tiesību uz aizstāvību īstenošana, izmeklēšanas darbībām līdzīgu pasākumu pieļaujamība). 4. Pamattiesību ievērošana, piemērojot administratīvās sankcijas. Praksē pastāv dažādi viedokļi par juridiskām personām piemītošo pamattiesību apjomu. Dažkārt administratīvo sankciju piemērošana ir saistīta ar procesuālām darbībām, kas līdzinās krimināltiesiska rakstura izmeklēšanas darbībām (apskate, kratīšana u. tml.) un būtu nepieciešams nodrošināt līdzvērtīgas procesuālās garantijas.5. Administratīvo sankciju piemērošanas noilgums un sodāmība. Nepastāv vienoti administratīvo sankciju piemērošanas kritēriji (piemēram, atbildību mīkstinoši un pastiprinoši apstākļi, sankciju piemērošana par vairākiem pārkāpumiem, sankciju piemērošanu izslēdzošie apstākļi). Administratīvā pārkāpuma procesa regulējuma izmantošanas iespējamība šajos gadījumos tiek apšaubīta.6. Administratīvās atbildības subjektu un subjektu, kuriem piemēro administratīvās sankcijas, atšķirības.7. Pieļaujamība un lietderība saistītus jautājumus izskatīt dažādos procesos (piemēram, tiesiskā pienākuma uzlikšana administratīvajā procesā un soda piemērošana administratīvā pārkāpuma procesā).8. Administratīvā pārkāpuma procesā piemērojamā soda un administratīvajā procesā piemērojamo ietekmēšanas līdzekļu (piemēram, licences atcelšana vai apturēšana) vienlaicīgas vai secīgas piemērošanas pieļaujamība.9. Administratīvo sankciju nepieciešamība, to mērķis un ietekme uz administratīvā pārkāpuma procesu un kriminālprocesu. Līdz šim administratīvo sankciju ieviešana pamatā saistīta ar Eiropas Savienības tiesību aktu prasībām vai Latvijas Administratīvo pārkāpumu kodeksā paredzēto sodu, subjektu un procesuālo termiņu neatbilstību attiecīgās jomas specifikai.10. Administratīvo sankciju regulējuma ietekme uz tiesību sistēmu kopumā. Konkrētam jautājumam veidots materiālais un procesuālais regulējums nav sistēmisks. Tā rezultātā vairākos normatīvajos aktos pilnīgi vai daļēji dublēts līdzīgs regulējums, kā arī pastāvošajām atšķirībām ne vienmēr ir saskatāms racionāls pamats. Vienlaikus arvien plašāka administratīvo sankciju regulējuma pieņemšana rada jautājumu, vai tas faktiski neradīs jaunu, fragmentāri regulētu procesa veidu.Tieslietu ministrijai savas kompetences ietvaros kā administratīvo tiesību politikas veidotāja šobrīd ir vispārīgi izvērtējusi administratīvo sankciju nepieciešamību un to piemērošanas procesu. Lai arī praksē būtu iespējams nodrošināt minimāli nepieciešamo personu pamattiesību aizsardzības līmeni, piemērojot vispārējos tiesību principus, tiesību tālākveidošanu un citas juridiskās metodes, tomēr nepastāv efektīvs administratīvo sankciju piemērošanas procesa normatīvais regulējums un institūciju prakse nav vienota.Ievērojot minēto, nepieciešams izstrādāt kritērijus, kā identificēt administratīvajai atbildībai līdzīgus piespiedu ietekmēšanas līdzekļus. Nepieciešams noskaidrot arī tos materiālos un procesuālos priekšnoteikumus, kas jāievēro jebkuras administratīvo sankciju piemērošanas procesā, kā arī izvērtēt, vai un kādā veidā šos priekšnoteikumus būtu iespējams normatīvi nostiprināt, lai regulējums pilnībā atbilstu administratīvās atbildības sistēmai. |

Pielikumā: protokollēmuma projekts (datne "TMprot\_061219\_adm\_sankcijas") uz 1 lp.

Ministru prezidenta biedrs,

tieslietu ministrs Jānis Bordāns

Vilcāns 67036901

Sandis.Vilcans@tm.gov.lv